EELNÕU

12.05.2025

TARISTUMINISTER

MÄÄRUS

Tallinn 2025. a

**Majandus- ja taristuministri 31. jaanuari 2023. a määruse nr 6 „Hüdrograafia infosüsteemi põhimäärus“ muutmine**

Määrus kehtestatakse meresõiduohutuse seaduse § 47 lõike 7 alusel.

Majandus- ja taristuministri 31. jaanuari 2023. a määruses nr 6 „Hüdrograafia infosüsteemi põhimäärus“ tehakse järgmised muudatused:

**1)** paragrahvi 6 lõikes 3 asendatakse sõna „Keskkonnaministeerium“ sõnaga „Kliimaministeerium“;

**2)** paragrahvi 7 lõige 4 tunnistatakse kehtetuks;

**3)** paragrahvi 7 lõige 5 sõnastatakse järgmiselt:

„(5) Vastutav töötleja kooskõlastab lõikes 2 nimetatud andmete väljastamiseks esitatud taotluse Kaitseväe ja Kaitsepolitseiametiga.“;

**4)** paragrahvi 7 täiendatakse lõigetega 6–8 järgmises sõnastuses:

„(6) Kaitsevägi ja Kaitsepolitseiamet kooskõlastavad andmete väljastamise taotluse või jätavad selle kooskõlastamata kolme tööpäeva jooksul taotluse saamisest arvates.

(7) Vastutav töötleja loob taotluses soovitud andmestiku ja võimaldab taotlejal selle alla laadida.

(8) Hüdrograafia infosüsteemi vastutav töötleja keeldub meresõiduohutuse seaduse § 47 lõikes 71 sätestatud juhul infosüsteemist andmete väljastamisest.“.

(allkirjastatud digitaalselt)

Kuldar Leis (allkirjastatud digitaalselt)

taristuminister Marten Kokk

 kantsler